title: 2018 m. birželio 25 d. Tarybos sprendimas (BUSP) 2018/904, kuriuo pratęsiamas Europos Sąjungos specialiojo įgaliotinio Vidurinėje Azijoje įgaliojimų terminas

text:
26.6.2018

               LT

               Europos Sąjungos oficialusis leidinys

               L 161/12

         TARYBOS SPRENDIMAS (BUSP) 2018/904
   2018 m. birželio 25 d.
   kuriuo pratęsiamas Europos Sąjungos specialiojo įgaliotinio Vidurinėje Azijoje įgaliojimų terminas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 33 straipsnį ir 31 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2015 m. balandžio 15 d. Taryba priėmė Sprendimą (BUSP) 2015/598 (1), kuriuo Peter BURIAN buvo paskirtas Europos Sąjungos specialiuoju įgaliotiniu (ES specialiuoju įgaliotiniu) Vidurinėje Azijoje. ES specialiojo įgaliotinio įgaliojimų terminas baigiasi 2018 m. birželio 30 d.;

               (2)

               ES specialiojo įgaliotinio įgaliojimų terminas turėtų būti pratęstas tolesniam 20 mėnesių laikotarpiui;

               (3)

               ES specialusis įgaliotinis vykdys savo įgaliojimus tokiomis aplinkybėmis, kurios gali pablogėti ir galėtų sutrukdyti siekti Sutarties 21 straipsnyje nustatytų Sąjungos išorės veiksmų tikslų,

         PRIĖMĖ ŠĮ SPRENDIMĄ:
   1 straipsnis
   Europos Sąjungos specialusis įgaliotinis
   ES specialiojo įgaliotinio Vidurinėje Azijoje Peter BURIAN įgaliojimų terminas pratęsiamas iki 2020 m. vasario 29 d. Taryba, remdamasi Politinio ir saugumo komiteto (PSK) įvertinimu bei Sąjungos vyriausiojo įgaliotinio užsienio reikalams ir saugumo politikai (vyriausiojo įgaliotinio) pasiūlymu, gali nuspręsti ES specialiojo įgaliotinio įgaliojimus nutraukti anksčiau.
   2 straipsnis
   Politikos tikslai
   ES specialiojo įgaliotinio įgaliojimai grindžiami Sąjungos politikos tikslais Vidurinėje Azijoje. Tie tikslai, be kita ko, yra:

               a)

               skatinti gerus ir glaudžius Sąjungos ir Vidurinės Azijos šalių santykius, pagrįstus bendromis vertybėmis bei interesais, kaip nustatyta atitinkamuose susitarimuose;

               b)

               prisidėti prie regiono šalių stabilumo ir bendradarbiavimo stiprinimo;

               c)

               prisidėti prie demokratijos, teisinės valstybės, gero valdymo ir pagarbos žmogaus teisėms ir pagrindinėms laisvėms Vidurinėje Azijoje stiprinimo;

               d)

               įveikti pagrindines grėsmes, visų pirma konkrečias problemas, turinčias tiesioginės įtakos Sąjungai;

               e)

               didinti Sąjungos veiksmingumą ir matomumą regione, be kita ko, glaudžiau koordinuojant veiklą su kitais atitinkamais partneriais bei tarptautinėmis organizacijomis, pavyzdžiui, Europos saugumo ir bendradarbiavimo organizacija (ESBO) ir JT.

         3 straipsnis
   Įgaliojimai
   1.   Kad būtų pasiekti politikos tikslai, ES specialiajam įgaliotiniui suteikiami šie įgaliojimai:

               a)

               skatinti bendrą Sąjungos politinių veiksmų koordinavimą Vidurinėje Azijoje ir padėti užtikrinti Sąjungos išorės veiksmų regione nuoseklumą;

               b)

               vyriausiojo įgaliotinio vardu kartu su Europos išorės veiksmų tarnyba (EIVT) ir Komisija stebėti Sąjungos naujos partnerystės su Vidurine Azija strategijos įgyvendinimo procesą, papildytą atitinkamomis Tarybos išvadomis ir vėlesnėmis ataskaitomis apie Sąjungos Vidurinės Azijos strategijos įgyvendinimo procesą, teikti rekomendacijas ir reguliariai atsiskaityti atitinkamiems Tarybos organams;

               c)

               padėti Tarybai toliau plėtoti visapusišką politiką Vidurinės Azijos klausimais;

               d)

               įdėmiai sekti politinius įvykius Vidurinėje Azijoje, plėtojant ir palaikant glaudžius ryšius su vyriausybėmis, parlamentais, teismais, pilietine visuomene ir žiniasklaida;

               e)

               raginti Kazachstaną, Kirgiziją, Tadžikistaną, Turkmėnistaną ir Uzbekistaną bendradarbiauti regioniniais bendro intereso klausimais;

               f)

               plėtoti atitinkamus ryšius ir bendradarbiavimą su pagrindiniais suinteresuotais subjektais regione ir visomis atitinkamomis regioninėmis ir tarptautinėmis organizacijomis;

               g)

               prisidėti įgyvendinant Sąjungos žmogaus teisių politiką regione bendradarbiaujant su ES specialiuoju įgaliotiniu žmogaus teisių klausimais, įskaitant Sąjungos žmogaus teisių gaires – visų pirma Sąjungos gaires dėl vaikų ir ginkluotų konfliktų bei dėl smurto prieš moteris bei mergaites ir kovos su visų formų moterų bei mergaičių diskriminacija – ir Sąjungos politiką, susijusią su JT Saugumo Tarybos rezoliucija 1325 (2000) dėl moterų, taikos ir saugumo, be kita ko, stebint pokyčius šioje srityje, pranešant apie juos ir rengiant rekomendacijas šioje srityje;

               h)

               glaudžiai bendradarbiaujant su JT ir ESBO prisidėti prie konfliktų prevencijos ir sprendimo, plėtojant ryšius su valdžios institucijomis ir kitais vietos subjektais, kaip antai nevyriausybinėmis organizacijomis, politinėmis partijomis, mažumomis, religinėmis grupėmis ir jų vadovais;

               i)

               prisidėti prie bendros užsienio ir saugumo politikos energetinio saugumo, sienų apsaugos, kovos su sunkiais nusikaltimais, įskaitant narkotikus ir prekybą žmonėmis, taip pat vandens išteklių valdymo, aplinkos ir klimato kaitos aspektų, susijusių su Vidurine Azija, formulavimo;

               j)

               skatinti regioninį saugumą Vidurinės Azijos šalių teritorijoje mažinant tarptautinių subjektų dalyvavimą Afganistane.

         2.   ES specialusis įgaliotinis remia vyriausiojo įgaliotinio darbą ir stebi bendrą visų sričių Sąjungos veiklą regione.
   4 straipsnis
   Įgaliojimų vykdymas
   1.   ES specialusis įgaliotinis yra atsakingas už įgaliojimų vykdymą; jo veiklą prižiūri vyriausiasis įgaliotinis.
   2.   PSK palaiko ypatingus ryšius su ES specialiuoju įgaliotiniu, o su Taryba ES specialusis įgaliotinis bendrauja pirmiausia pasitelkęs šį komitetą. PSK teikia ES specialiajam įgaliotiniui strategines gaires ir politinius nurodymus pagal jo įgaliojimus, nedarant poveikio vyriausiojo įgaliotinio galioms.
   3.   ES specialusis įgaliotinis savo veiksmus glaudžiai koordinuoja su EIVT ir atitinkamais jos padaliniais.
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu laikotarpiu nuo 2018 m. liepos 1 d. iki 2020 m. vasario 29 d. susijusioms išlaidoms padengti skiriama orientacinė finansavimo suma yra 1 660 000 EUR.
   2.   Išlaidos tvarkomos pagal Sąjungos bendrajam biudžetui taikomas procedūras ir taisykles.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis atsiskaito Komisijai.
   6 straipsnis
   Darbuotojų grupės sudarymas ir sudėtis
   1.   ES specialusis įgaliotinis sudaro darbuotojų grupę, neviršydamas savo įgaliojimų ir turimų atitinkamų finansinių išteklių. Į darbuotojų grupę įtraukiami darbuotojai, turintys profesinės patirties konkrečiose politikos srityse, kaip reikalaujama įgaliojimuose. ES specialusis įgaliotinis nedelsdamas praneša Tarybai ir Komisijai apie savo darbuotojų grupės sudėtį.
   2.   Valstybės narės, Sąjungos institucijos ir EIVT gali pasiūlyti komandiruoti darbuotojus dirbti su ES specialiuoju įgaliotiniu. Atlyginimą tokiems komandiruotiems darbuotojams atitinkamai moka atitinkama valstybė narė, atitinkama Sąjungos institucija arba EIVT. Valstybių narių į Sąjungos institucijas arba EIVT komandiruoti ekspertai taip pat gali būti priskirti dirbti su ES specialiuoju įgaliotiniu. Pagal sutartį pasamdyti kitų šalių darbuotojai turi turėti valstybės narės pilietybę.
   3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei, siunčiančiajai Sąjungos institucijai ar EIVT ir vykdo savo pareigas bei veikia ES specialiojo įgaliotinio įgaliojimų labui.
   4.   ES specialiojo įgaliotinio personalas bendrai įkuriamas kartu su atitinkamu EIVT padaliniu ar Sąjungos delegacijomis siekiant užtikrinti jų atitinkamų veiksmų suderinamumą ir nuoseklumą.
   7 straipsnis
   ES specialiojo įgaliotinio ir ES specialiojo įgaliotinio personalo privilegijos ir imunitetai
   Su priimančiosiomis šalimis atitinkamai susitariama dėl ES specialiojo įgaliotinio ir ES specialiojo įgaliotinio personalo narių užduočių įvykdymui ir sklandžiam darbui užtikrinti būtinų privilegijų, imunitetų ir kitų garantijų. Valstybės narės ir EIVT tuo tikslu teikia visą reikalingą paramą.
   8 straipsnis
   ES įslaptintos informacijos saugumas
   ES specialusis įgaliotinis ir jo darbuotojų grupės nariai laikosi saugumo principų ir būtiniausių standartų, nustatytų Tarybos sprendimu 2013/488/ES (2).
   9 straipsnis
   Galimybė susipažinti su informacija ir logistinė parama
   1.   Valstybės narės, Komisija, EIVT ir Tarybos generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su visa reikiama informacija.
   2.   Prireikus Sąjungos delegacijos regione ir (arba) valstybės narės teikia logistinę paramą regione.
   10 straipsnis
   Saugumas
   ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas ES specialiojo įgaliotinio įgaliojimų ir atsižvelgdamas į saugumo padėtį jo atsakomybei priskirtoje teritorijoje, imasi visų praktiškai įgyvendinamų priemonių viso tiesiogiai ES specialiajam įgaliotiniui pavaldaus personalo saugumui užtikrinti, visų pirma:

               a)

               sudarydamas konkretų saugumo planą, grindžiamą EIVT pateiktomis gairėmis, įskaitant konkrečias fizines, organizacines ir procedūrines saugumo priemones, kuriuo reglamentuojamas saugaus personalo atvykimo į jo atsakomybei priskirtą teritoriją ir judėjimo toje teritorijoje valdymas, taip pat saugumo incidentų valdymas, įskaitant nenumatytų atvejų planą bei evakuacijos planą;

               b)

               užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu atsižvelgiant į sąlygas jo atsakomybei priskirtoje teritorijoje;

               c)

               užtikrindamas, kad prieš atvykstant arba atvykus į jų atsakomybei priskirtą teritoriją būtų organizuotas visų ES specialiojo įgaliotinio grupės narių, dislokuotinų už Sąjungos ribų, įskaitant vietoje pasamdytus darbuotojus, atitinkamas mokymas saugumo klausimais, atsižvelgiant į EIVT nustatytą rizikos lygį tai teritorijai;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir Tarybai, vyriausiajam įgaliotiniui ir Komisijai būtų raštu teikiamos ataskaitos dėl šių rekomendacijų įgyvendinimo ir dėl kitų saugumo klausimų, teikiant pažangos ataskaitą ir įgaliojimų vykdymo ataskaitą.

         11 straipsnis
   Ataskaitų teikimas
   ES specialusis įgaliotinis vyriausiajam įgaliotiniui ir PSK reguliariai teikia ataskaitas žodžiu ir raštu. ES specialusis įgaliotinis prireikus taip pat teikia ataskaitas Tarybos darbo grupėms. Reguliariai teikiamos ataskaitos platinamos per sistemą COREU. ES specialusis įgaliotinis gali teikti ataskaitas Užsienio reikalų tarybai. Pagal Sutarties 36 straipsnį ES specialusis įgaliotinis gali dalyvauti informuojant Europos Parlamentą.
   12 straipsnis
   Koordinavimas
   1.   ES specialusis įgaliotinis prisideda prie Sąjungos veiksmų vieningumo, suderinamumo ir efektyvumo ir padeda užtikrinti, kad visos Sąjungos priemonės ir valstybių narių veiksmai būtų naudojami suderintai siekiant Sąjungos politikos tikslų. Kai tikslinga, siekiama palaikyti ryšius su valstybėmis narėmis. ES specialiojo įgaliotinio veikla koordinuojama su atitinkamo EIVT geografinio padalinio ir Komisijos veikla. ES specialusis įgaliotinis reguliariai informuoja valstybių narių atstovybes ir Sąjungos delegacijas.
   2.   Vietos lygiu glaudus ryšys palaikomas su atitinkamų valstybių narių atstovybių vadovais ir Sąjungos delegacijų vadovais. Jie deda visas įmanomas pastangas, kad padėtų ES specialiajam įgaliotiniui vykdyti jo įgaliojimus. ES specialusis įgaliotinis taip pat palaiko ryšius su kitais tarptautiniais bei regioniniais veikėjais vietoje.
   13 straipsnis
   Pagalba pretenzijų atveju
   ES specialusis įgaliotinis ir ES specialiojo įgaliotinio personalas teikia pagalbą, susijusią su atsaku į bet kokias pretenzijas ir prievoles, kylančias dėl ankstesnių ES specialiųjų įgaliotinių Vidurinėje Azijoje įgaliojimų vykdymo, ir dėl tokių tikslų suteikia administracinę pagalbą bei prieigą prie atitinkamų dokumentų.
   14 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. Ne vėliau kaip 2018 m. spalio 31 d. ES specialusis įgaliotinis pateikia Tarybai, vyriausiajam įgaliotiniui ir Komisijai pažangos ataskaitą, o ne vėliau kaip 2019 m. lapkričio 30 d. – išsamią įgaliojimų vykdymo ataskaitą.
   15 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Liuksemburge 2018 m. birželio 25 d.

            Tarybos vardu

            Pirmininkė

         F. MOGHERINI

      (1)  2015 m. balandžio 15 d. Tarybos sprendimas (BUSP) 2015/598, kuriuo skiriamas Europos Sąjungos specialusis įgaliotinis Vidurinėje Azijoje (OL L 99, 2015 4 16, p. 25).

      (2)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).


title: 2016 m. balandžio 21 d. Tarybos sprendimas (ES) 2018/902 dėl Europos Sąjungos bei jos valstybių narių ir Korėjos Respublikos pagrindų susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos ir jos valstybių narių vardu bei laikino taikymo

text:
26.6.2018

               LT

               Europos Sąjungos oficialusis leidinys

               L 161/1

         TARYBOS SPRENDIMAS (ES) 2018/902
   2016 m. balandžio 21 d.
   dėl Europos Sąjungos bei jos valstybių narių ir Korėjos Respublikos pagrindų susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos ir jos valstybių narių vardu bei laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 ir 212 straipsnius kartu su 218 straipsnio 5 dalimi,
   atsižvelgdama į Aktą dėl Kroatijos Respublikos stojimo, ypač į jo 6 straipsnio 2 dalį,
   atsižvelgdama į Europos Komisijos pasiūlymą,
   kadangi:

               (1)

               2010 m. gegužės 10 d. Briuselyje pasirašytas Europos Sąjungos bei jos valstybių narių ir Korėjos Respublikos pagrindų susitarimas (1) (toliau – Susitarimas);

               (2)

               2013 m. liepos 1 d. Kroatijos Respublika tapo Europos Sąjungos nare;

               (3)

               remiantis Stojimo akto 6 straipsnio 2 dalimi, dėl Kroatijos prisijungimo prie Susitarimo turi būti susitarta sudarant Susitarimo protokolą. Taikytina supaprastinta procedūra, pagal kurią protokolą vienbalsiai valstybių narių vardu turi sudaryti Taryba ir atitinkamos trečiosios šalys;

               (4)

               2012 m. rugsėjo 14 d. Taryba įgaliojo Komisiją pradėti derybas su atitinkamomis trečiosiomis šalimis. Derybos su Korėjos Respublika sėkmingai užbaigtos parafavus protokolą;

               (5)

               protokolo 4 straipsnio 3 dalyje numatyta jį laikinai taikyti iki jo įsigaliojimo;

               (6)

               protokolas turėtų būti pasirašytas ir taikomas laikinai, kol bus baigtos jo sudarymo procedūros,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos ir jos valstybių narių vardu pasirašyti Europos Sąjungos bei jos valstybių narių ir Korėjos Respublikos pagrindų susitarimo protokolą, su sąlyga, kad protokolas bus sudarytas.
   Protokolo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos ir jos valstybių narių vardu pasirašyti protokolą.
   3 straipsnis
   Protokolas taikomas laikinai, kol bus baigtos jo sudarymo procedūros.
   4 straipsnis
   Šis sprendimas įsigalioja jo priėmimo dieną.

      Priimta Liuksemburge 2016 m. balandžio 21 d.

            Tarybos vardu

            Pirmininkas

         A. VAN DER STEUR

      (1)  OL L 20, 2013 1 23, p. 2.


title: 2018 m. birželio 25 d. Tarybos sprendimas (BUSP) 2018/906, kuriuo pratęsiamas Europos Sąjungos specialiojo įgaliotinio Sahelyje įgaliojimų terminas

text:
26.6.2018

               LT

               Europos Sąjungos oficialusis leidinys

               L 161/22

         TARYBOS SPRENDIMAS (BUSP) 2018/906
   2018 m. birželio 25 d.
   kuriuo pratęsiamas Europos Sąjungos specialiojo įgaliotinio Sahelyje įgaliojimų terminas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 33 straipsnį ir 31 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2015 m. gruodžio 7 d. Taryba priėmė Sprendimą (BUSP) 2015/2274 (1), kuriuo paskyrė Ángel LOSADA FERNÁNDEZ Europos Sąjungos specialiuoju įgaliotiniu (ES specialiuoju įgaliotiniu) Sahelyje. ES specialiojo įgaliotinio įgaliojimų terminas baigiasi 2018 m. birželio 30 d.;

               (2)

               ES specialiojo įgaliotinio įgaliojimų terminas turėtų būti pratęstas tolesniam 20 mėnesių laikotarpiui;

               (3)

               ES specialusis įgaliotinis vykdys įgaliojimus tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Europos Sąjungos specialusis įgaliotinis
   1.   ES specialiojo įgaliotinio Sahelyje Ángel LOSADA FERNÁNDEZ įgaliojimų terminas pratęsiamas iki 2020 m. vasario 29 d. Taryba, remdamasi Politinio ir saugumo komiteto (toliau – PSK) įvertinimu bei Sąjungos vyriausiojo įgaliotinio užsienio reikalams ir saugumo politikai (vyriausiojo įgaliotinio) pasiūlymu, gali nuspręsti ES specialiojo įgaliotinio įgaliojimus nutraukti anksčiau.
   2.   ES specialiojo įgaliotinio įgaliojimų vykdymo tikslais Sahelis apibrėžiamas kaip apimantis ES strategijos saugumo ir vystymosi Sahelio regione srityje (Strategijos) ir jos regioninio veiksmų plano (RVP) svarbiausią objektą, t. y. Burkina Fasą, Čadą, Malį, Mauritaniją ir Nigerį. Spręsdamas klausimus, kurie svarbūs platesniam regionui, ES specialusis įgaliotinis atitinkamai bendradarbiauja su Čado ežero baseino šalimis ir kitomis šalimis bei regioniniais arba tarptautiniais subjektais už Sahelio ribų, įskaitant Magribą, Vakarų Afriką ir Gvinėjos įlanką.
   2 straipsnis
   Politikos tikslai
   1.   ES specialiojo įgaliotinio įgaliojimai grindžiami Sąjungos politikos tikslu Sahelio atžvilgiu, siekiant aktyviai prisidėti prie veiksmų regioniniu ir tarptautiniu lygmenimis, kad būtų užtikrinta ilgalaikė taika, saugumas ir vystymasis regione. ES specialusis įgaliotinis taip pat siekia gerinti įvairialypio Sąjungos dalyvavimo Sahelyje kokybę, stiprinti jo intensyvumą ir poveikį.
   2.   ES specialusis įgaliotinis padeda parengti ir įgyvendinti visas Sąjungos pastangas regione, visų pirma politinėje, saugumo ir vystymosi srityse, ir padeda koordinuoti visas atitinkamas Sąjungos veiksmų priemones.
   3.   Veiklą koordinuojant su Sąjungos delegacijomis ir kitais atitinkamais suinteresuotaisiais subjektais, įskaitant valstybes nares, Komisiją ir Europos išorės veiksmų tarnybą (EIVT), prioritetas teikiamas Malio ilgalaikei stabilizacijai ir partnerystei su Sahelio penketuku.
   4.   Sąjungos politikos tikslais siekiama, suderintai ir veiksmingai naudojant visas jos priemones, skatinti, kad Malis ir jo gyventojai grįžtų į taikos, susitaikymo, saugumo ir vystymosi kelią.
   5.   Sąjungos politikos tikslais taip pat siekiama stiprinti saugumo ir vystymosi klausimų sąsają Sahelio penketuko šalyse.
   3 straipsnis
   Įgaliojimai
   1.   Kad būtų pasiekti Sąjungos politikos tikslai, susiję su Saheliu, ES specialusis įgaliotinis įgaliojamas:

               a)

               aktyviai prisidėti prie Strategijos ir jos RVP įgyvendinimo ir koordinuoti bei toliau plėtoti Sąjungos integruotą požiūrį į regiono krizes, siekiant didinti Sąjungos veiklos Sahelyje bendrą nuoseklumą ir veiksmingumą;

               b)

               bendradarbiauti su visais atitinkamais suinteresuotaisiais regiono subjektais, vyriausybėmis, regioninėmis organizacijomis, visų pirma su Sahelio penketuku ir jo jungtinėmis pajėgomis, kurių atveju dėmesys turėtų būti, inter alia, skiriamas pagarbos žmogaus teisėms propagavimui ir nekariniams jėgos elementams, pavyzdžiui, policijos komponentui,, tarptautinėmis organizacijomis, pilietine visuomene ir diasporomis, įskaitant Magribo ir Čado ežero baseino šalis, siekiant padėti įgyvendinti Sąjungos tikslus ir prisidėti prie to, kad būtų geriau suvokiamas Sąjungos vaidmuo Sahelyje;

               c)

               atstovauti Sąjungai atitinkamuose regioniniuose bei tarptautiniuose forumuose ir propaguoti juose Sąjungos interesus ir matomumą, be kita ko, dalyvaujant Malio taikos susitarimo tolesnės veiklos komitete ir palengvinti visiškai suderintus ir visaapimančius Sąjungos veiksmus regione remiantis visais atitinkamais instrumentais, įskaitant vystomąjį bendradarbiavimą, pavyzdžiui, Sahelio partnerystę, valstybių narių veiksmus ir Sąjungos paramą krizių valdymui ir konfliktų prevencijai, Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali), Europos Sąjungos BSGP misijos Malyje (EUCAP Sahel Mali), Europos Sąjungos BSGP misijos Nigeryje (EUCAP Sahel Niger) pagalba ir stabilizavimo veiklos pagal Sutarties 28 straipsnį;

               d)

               toliau glaudžiai bendradarbiauti su JT, visų pirma Generalinio sekretoriaus specialiuoju atstovu Vakarų Afrikoje ir Sahelyje, Generalinio sekretoriaus specialiuoju atstovu ir JT daugialypės integruotos stabilizavimo misijos vadovu, Afrikos Sąjunga (AS), visų pirma AS vyriausiuoju įgaliotiniu Malyje ir Sahelyje, Sahelio penketuku, visų pirma Sahelio penketukui pirmininkaujančia valstybe ir jos nuolatiniu sekretoriumi, Vakarų Afrikos valstybių ekonomine bendrija, Čado ežero baseino komisija ir kitais pagrindiniais nacionaliniais, regioniniais ir tarptautiniais suinteresuotaisiais subjektais, įskaitant kitus specialiuosius pasiuntinius Sahelyje, taip pat su atitinkamomis institucijomis Magribo ir Artimųjų Rytų teritorijoje;

               e)

               atidžiai stebėti regioninį ir tarpvalstybinį iššūkių, su kuriais regionas susiduria, aspektus, įskaitant terorizmą, organizuotą nusikalstamumą, ginklų kontrabandą, prekybą žmonėmis bei neteisėtą žmonių gabenimą, prekybą narkotikais, pabėgėlių ir migrantų srautus bei susijusius finansinius srautus; glaudžiai bendradarbiaujant su ES kovos su terorizmu koordinatoriumi, prisidėti prie tolesnio ES kovos su terorizmu strategijos įgyvendinimo;

               f)

               atidžiai stebėti didelio masto pabėgėlių bei migracijos srautų ir susijusių neteisėtų finansinių srautų regione humanitarines, politines pasekmes, taip pat pasekmes saugumui ir vystymuisi; gavus prašymą dalyvauti dialoguose migracijos klausimais su atitinkamais suinteresuotaisiais subjektais ir bendriau prisidėti prie Sąjungos politikos migracijos ir pabėgėlių klausimais regiono atžvilgiu, laikantis Sąjungos politikos prioritetų, siekiant didinti bendradarbiavimą, be kita ko, grąžinimo ir readmisijos klausimais; dirbti su Sahelio šalimis, siekiant vykdyti tolesnę veiklą, dėl kurios susitarta 2015 m. lapkričio mėn. Valetos aukščiausiojo lygio susitikime, įskaitant Skubiosios pagalbos patikos fondą stabilumui didinti ir pagrindinėms neteisėtos migracijos ir asmenų persikėlimo Afrikoje priežastims šalinti ir veiklą ryšium su partnerystės modeliais;

               g)

               palaikyti reguliarius aukšto lygio politinius ryšius su regiono šalimis, susiduriančiomis su terorizmu ir tarptautiniu nusikalstamumu, ir užtikrinti esminį Sąjungos vaidmenį tarptautiniu lygiu kovojant su terorizmu ir tarptautiniu nusikalstamumu. Tai apima Sąjungos pastangas stiprinti savo paramą saugumo sektoriui, regionalizuojant BSGP misijas ir aktyviai remiant regioninių pajėgumų stiprinimą, visų pirma Sahelio penketuko jungtinių pajėgų, jų koordinavimą su tarptautiniais dalyviais, tokiais kaip MINUSMA, ir jų ryšius su vietos gyventojais, laikantis JT Saugumo Tarybos rezoliucijos (toliau – JT ST rezoliucija) 2359 (2017) ir JT ST rezoliucijos 2391 (2017), ir užtikrinant, kad būtų tinkamai kovojama su pagrindinėmis terorizmo ir tarptautinio nusikalstamumo Sahelyje priežastimis;

               h)

               atidžiai stebėti humanitarinių krizių regione politines pasekmes, taip pat pasekmes saugumui ir vystymuisi;

               i)

               kalbant apie Malį, prisidėti prie šalies stabilizavimo, visų pirma siekti, kad būtų vėl užtikrinta normali konstitucinė padėtis bei valdymas visoje teritorijoje ir palaikomas patikimas bei visa apimantis nacionalinis dialogas bendrame Malio taikos susitarimo kontekste. Tai taip pat apima institucijų stiprinimo, saugumo sektoriaus reformos laikantis JT ST rezoliucijos 2364 (2017), ir ilgalaikės taikos kūrimo bei susitaikymo skatinimą ir kovą su korupcija bei nebaudžiamumu Malyje bei aktyvių ir visapusiškai suderintų Sąjungos pastangų skatinti sklandų Malio taikos susitarimo įgyvendinimą palengvinimą;

               j)

               bendradarbiaujant su ES specialiuoju įgaliotiniu žmogaus teisių klausimais, prisidėti prie Sąjungos žmogaus teisių politikos, įskaitant ES gaires dėl žmogaus teisių, visų pirma ES gaires dėl vaikų ir ginkluotų konfliktų bei dėl smurto prieš moteris ir mergaites ir kovos su visų formų moterų diskriminacija, ir Sąjungos politikos dėl moterų, taikos ir saugumo, įgyvendinimo regione ir skatinti įtraukumą ir lyčių lygybę valstybės stiprinimo procese, laikantis JT ST rezoliucijos 1325 (2000) ir vėlesnių rezoliucijų dėl moterų, taikos ir saugumo, įskaitant JT ST rezoliuciją 2242 (2015). Indėlis apims pokyčių stebėsenos vykdymą ir ataskaitų dėl jų teikimą, taip pat rekomendacijų šiuo klausimu formulavimą, nuolatinių ryšių su atitinkamomis valdžios institucijomis Malyje ir regione, Tarptautinio baudžiamojo teismo prokuroro tarnyba, Vyriausiojo žmogaus teisių komisaro tarnyba ir žmogaus teisių gynėjais ir stebėtojais regione palaikymą;

               k)

               vykdyti tolesnę veiklą ir teikti ataskaitas dėl atitinkamų JT ST rezoliucijų, visų pirma JT ST rezoliucijų 2056 (2012), 2071 (2012), 2085 (2012), 2100 (2013), 2295 (2016), 2364 (2017), ir 2374 (2017), 2359 (2017), 2391 (2017), laikymosi.

         2.   Vykdydamas ES specialiojo įgaliotinio įgaliojimus, ES specialusis įgaliotinis, inter alia:

               a)

               prireikus konsultuoja ir teikia ataskaitas Sąjungos pozicijų regioniniuose ir tarptautiniuose forumuose nustatymo klausimu, siekiant aktyviai propaguoti ir stiprinti Sąjungos visapusišką požiūrį į krizę Sahelyje;

               b)

               apžvelgia visą Sąjungos veiklą ir glaudžiai bendradarbiauja su visomis atitinkamomis Sąjungos delegacijomis.

         4 straipsnis
   Įgaliojimų vykdymas
   1.   ES specialusis įgaliotinis yra atsakingas už įgaliojimų vykdymą; jo veiklą prižiūri vyriausiasis įgaliotinis.
   2.   PSK palaiko ypatingus ryšius su ES specialiuoju įgaliotiniu, o su Taryba ES specialusis įgaliotinis bendrauja pirmiausia per šį komitetą. PSK teikia ES specialiajam įgaliotiniui strategines gaires ir nurodo politinę kryptį pagal jo įgaliojimus, nedarant poveikio vyriausiojo įgaliotinio atsakomybei.
   3.   ES specialusis įgaliotinis savo veiksmus glaudžiai koordinuoja su Europos išorės veiksmų tarnyba (toliau – EIVT) ir atitinkamais jos padaliniais.
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu laikotarpiu nuo 2018 m. liepos 1 d. iki 2020 m. vasario 29 d. susijusioms išlaidoms padengti skiriama orientacinė finansavimo suma yra 2 400 000 EUR.
   2.   Išlaidos tvarkomos pagal Sąjungos bendrajam biudžetui taikomas procedūras ir taisykles.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis atsiskaito Komisijai.
   6 straipsnis
   Darbuotojų grupės sudarymas ir sudėtis
   1.   ES specialusis įgaliotinis sudaro darbuotojų grupę, neviršydamas savo įgaliojimų ir turimų atitinkamų finansinių išteklių. Į darbuotojų grupę įtraukiami darbuotojai, turintys profesinės patirties konkrečiose politikos ir saugumo srityse, kaip reikalaujama įgaliojimuose, įskaitant dėl lyties. ES specialusis įgaliotinis nedelsdamas praneša Tarybai ir Komisijai apie darbuotojų grupės sudėtį.
   2.   Valstybės narės, Sąjungos institucijos ir EIVT gali pasiūlyti deleguoti darbuotojus dirbti su ES specialiuoju įgaliotiniu. Atlyginimą tokiems deleguotiems darbuotojams moka atitinkamai valstybė narė, siunčiančioji Sąjungos institucija arba EIVT. Valstybių narių į Sąjungos institucijas arba EIVT komandiruoti ekspertai taip pat gali būti priskirti ES specialiajam įgaliotiniui. Pagal sutartį pasamdyti kitų šalių darbuotojai turi turėti valstybės narės pilietybę.
   3.   Visi deleguotieji darbuotojai administraciniu požiūriu lieka pavaldūs siunčiančiajai valstybei narei, siunčiančiajai Sąjungos institucijai arba EIVT ir vykdo savo pareigas bei veikia vadovaudamiesi ES specialiojo įgaliotinio įgaliojimų interesais.
   4.   ES specialiojo įgaliotinio personalas įkurdinamas kartu su atitinkamais EIVT departamentais arba Sąjungos delegacijomis, kad būtų užtikrintas atitinkamos jų veiklos suderinamumas ir nuoseklumas.
   7 straipsnis
   ES specialiojo įgaliotinio ir ES specialiojo įgaliotinio darbuotojų privilegijos ir imunitetai
   Su priimančiosiomis šalimis atitinkamai susitariama dėl ES specialiojo įgaliotinio ir jo personalo narių misijos įvykdymui ir sklandžiam darbui užtikrinti būtinų privilegijų, imunitetų ir kitų garantijų. Valstybės narės ir EIVT tuo tikslu teikia visą būtiną paramą.
   8 straipsnis
   ES įslaptintos informacijos saugumas
   ES specialusis įgaliotinis ir jo darbuotojų grupės nariai laikosi saugumo principų ir būtiniausių standartų, nustatytų Tarybos sprendimu 2013/488/ES (2).
   9 straipsnis
   Galimybė susipažinti su informacija ir logistinė parama
   1.   Valstybės narės, Komisija, EIVT ir Tarybos generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su visa reikiama informacija.
   2.   Prireikus Sąjungos delegacijos regione ir (arba) valstybės narės teikia logistinę paramą regione.
   10 straipsnis
   Saugumas
   ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas ES specialiojo įgaliotinio įgaliojimų ir atsižvelgdamas į saugumo padėtį geografinėje atsakomybės srityje, imasi visų praktiškai įgyvendinamų priemonių viso tiesiogiai ES specialiajam įgaliotiniui pavaldaus personalo saugumui užtikrinti, visų pirma:

               a)

               sudarydamas konkretų saugumo planą, grindžiamą EIVT gairėmis, įskaitant konkrečias fizines, organizacines ir procedūrines saugumo priemones, kuriuo reglamentuojamas personalo saugaus atvykimo į jo atsakomybei priskirtą teritoriją ir judėjimo joje valdymas, taip pat saugumo incidentų valdymas ir nenumatytų atvejų planas bei evakuacijos planas;

               b)

               užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu atsižvelgiant į sąlygas jo atsakomybei priskirtoje teritorijoje;

               c)

               užtikrindamas, kad prieš atvykstant arba atvykus į jų atsakomybei priskirtą teritoriją būtų organizuotas visų ES specialiojo įgaliotinio grupės narių, dislokuotinų už Sąjungos ribų, įskaitant vietoje pasamdytus darbuotojus, atitinkamas mokymas saugumo klausimais, atsižvelgiant į EIVT nustatytą rizikos lygį tai teritorijai;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir Tarybai, vyriausiajam įgaliotiniui ir Komisijai būtų raštu teikiamos ataskaitos dėl šių rekomendacijų įgyvendinimo ir dėl kitų saugumo klausimų, teikiant pažangos ataskaitą ir įgaliojimų vykdymo ataskaitą.

         11 straipsnis
   Ataskaitų teikimas
   ES specialusis įgaliotinis vyriausiajam įgaliotiniui ir PSK reguliariai teikia ataskaitas, įskaitant 2019 m. pavasario ataskaitą dėl pereinamojo laikotarpio įgaliojimų. ES specialusis įgaliotinis taip pat prireikus teikia ataskaitas Tarybos darbo grupėms. Reguliariai teikiamos ataskaitos platinamos per sistemą COREU. ES specialusis įgaliotinis gali teikti ataskaitas Užsienio reikalų tarybai. Pagal Sutarties 36 straipsnį ES specialusis įgaliotinis gali dalyvauti informuojant Europos Parlamentą.
   12 straipsnis
   Veiksmų derinimas su kitais Sąjungos subjektais
   1.   Pagal Strategiją ir RVP ES specialusis įgaliotinis prisideda prie Sąjungos politinių ir diplomatinių veiksmų vieningumo, nuoseklumo bei veiksmingumo ir padeda užtikrinti, kad visos Sąjungos priemonės ir valstybių narių veiksmai būtų vykdomi suderintai, kad būtų pasiekti Sąjungos politikos tikslai. Kai tikslinga, siekiama palaikyti ryšius su valstybėmis narėmis.
   2.   ES specialiojo įgaliotinio veikla koordinuojama su Sąjungos delegacijų ir Komisijos veikla bei kitų regione veikiančių ES specialiųjų įgaliotinių veikla. ES specialusis įgaliotinis reguliariai informuoja valstybių narių atstovybes ir Sąjungos delegacijas regione.
   3.   Vietos lygmeniu glaudus ryšys palaikomas su atitinkamų valstybių narių atstovybių vadovais ir Sąjungos delegacijų vadovais. Jie deda visas įmanomas pastangas, kad padėtų ES specialiajam įgaliotiniui vykdyti jo įgaliojimus. ES specialusis įgaliotinis, glaudžiai derindamas veiklą su atitinkamomis Sąjungos delegacijomis, teikia politines gaires vietos lygiu EUCAP Sahel Niger bei EUCAP Sahel Mali misijų vadovams ir EUTM Mali misijos vadui. ES specialusis įgaliotinis, EUTM Mali misijos vadas ir EUCAP Sahel Niger bei EUCAP Sahel Mali civilinių operacijų vadai prireikus konsultuojasi tarpusavyje.
   13 straipsnis
   Pagalba pretenzijų atveju
   ES specialusis įgaliotinis ir ES specialiojo įgaliotinio personalas teikia pagalbą, susijusią su atsaku į bet kokias pretenzijas ir prievoles, kylančias dėl ankstesnio ES specialiojo įgaliotinio Sahelyje įgaliojimų vykdymo, ir dėl tokių tikslų suteikia administracinę pagalbą bei prieigą prie atitinkamų dokumentų.
   14 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. Ne vėliau kaip 2018 m. spalio 31 d. ES specialusis įgaliotinis pateikia Tarybai, vyriausiajam įgaliotiniui ir Komisijai pažangos ataskaitą, o ne vėliau kaip 2019 m. lapkričio 30 d. – išsamią įgaliojimų vykdymo ataskaitą.
   15 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Liuksemburge 2018 m. birželio 25 d.

            Tarybos vardu

            Pirmininkė

         F. MOGHERINI

      (1)  2015 m. gruodžio 7 d. Tarybos sprendimas (BUSP) 2015/2274, kuriuo skiriamas Europos Sąjungos specialusis įgaliotinis Sahelyje (OL L 322, 2015 12 8, p. 44).

      (2)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).


title: 2018 m. liepos 16 d. Tarybos sprendimas (BUSP) 2018/1000, kuriuo iš dalies keičiamas Sprendimas (BUSP) 2016/1693 dėl ribojamųjų priemonių ISIL („Da'esh“) ir „Al-Qaida“ ir su jomis susijusiems asmenims, grupėms, susivienijimams ir subjektams

text:
16.7.2018

               LT

               Europos Sąjungos oficialusis leidinys

               LI 178/3

         TARYBOS SPRENDIMAS (BUSP) 2018/1000
   2018 m. liepos 16 d.
   kuriuo iš dalies keičiamas Sprendimas (BUSP) 2016/1693 dėl ribojamųjų priemonių ISIL („Da'esh“) ir „Al-Qaida“ ir su jomis susijusiems asmenims, grupėms, susivienijimams ir subjektams
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2016 m. rugsėjo 20 d. Tarybos sprendimą (BUSP) 2016/1693 dėl ribojamųjų priemonių ISIL („Da'esh“) ir „Al-Qaida“ ir su jomis susijusiems asmenims, grupėms, susivienijimams ir subjektams, kuriuo panaikinama Bendroji pozicija 2002/402/BUSP (1),
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2016 m. rugsėjo 20 d. Taryba priėmė Sprendimą (BUSP) 2016/1693;

               (2)

               atsižvelgiant į nuolatinę grėsmę, kurią kelia ISIL („Da'esh“) ir „Al-Qaida“ ir su jomis susiję asmenys, grupės, susivienijimai ir subjektai, į Sprendimo (BUSP) 2016/1693 priede pateiktą asmenų, grupių, susivienijimų ir subjektų sąrašą turėtų būti įtrauktas dar vienas asmuo;

               (3)

               Sprendimas (BUSP) 2016/1693 turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo (BUSP) 2016/1693 priedas iš dalies keičiamas taip, kaip išdėstyta šio sprendimo priede.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2018 m. liepos 16 d.

            Tarybos vardu

            Pirmininkė

         F. MOGHERINI

      (1)  OL L 255, 2016 9 21, p. 25.

      PRIEDAS
      Į Sprendimo (BUSP) 2016/1693 priede pateiktą sąrašą įtraukiamas šis asmuo:

                     „2.

                     Rabah TAHARI (dar žinomas kaip Abu Musab); gimimo data: 1971 m. rugpjūčio 28 d.; gimimo vieta: Oranas (Alžyras); Pilietybė: Alžyro.“


31.1.2018

               LT

               Europos Sąjungos oficialusis leidinys

               C 35/148

         P8_TA(2016)0031
   Prašymas atšaukti Roberto Jarosławo Iwaszkiewicziaus (Robert Jarosław Iwaszkiewicz) imunitetą
   2016 m. vasario 2 d. Europos Parlamento sprendimas dėl prašymo atšaukti Roberto Jarosławo Iwaszkiewicziaus (Robert Jarosław Iwaszkiewicz) imunitetą (2015/2240(IMM))
   (2018/C 035/27)

      Europos Parlamentas,

               —

               atsižvelgdamas į 2015 m. rugpjūčio 13 d. Lenkijos Respublikos generalinio prokuroro perduotą prašymą atšaukti Roberto Jarosławo Iwaszkiewicziaus (Robert Jarosław Iwaszkiewicz) imunitetą, kuris susijęs su Lenkijos generalinio kelių transporto inspektoriaus iškelta baudžiamąja byla (Nr. CAN-PST-SCW.7421.1158450.2014.5.A.0475) ir paskelbtas per 2015 m. rugsėjo 9 d. plenarinį posėdį,

               —

               atsižvelgdamas į tai, kad Robert Jarosław Iwaszkiewicz atsisakė pasinaudoti teise duoti paaiškinimus, kaip nurodyta Darbo tvarkos taisyklių 9 straipsnio 5 dalyje,

               —

               atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius bei 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,

               —

               atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d., 2011 m. rugsėjo 6 d. ir 2013 m. sausio 17 d. sprendimus (1),

               —

               atsižvelgdamas į Lenkijos Respublikos Konstitucijos 105 straipsnio 2 dalį ir 108 straipsnį bei į Lenkijos 1996 m. gegužės 9 d. įstatymo dėl Seimo ir Senato narių mandatų vykdymo 7b straipsnio 1 dalį, 7c straipsnio 1 dalį ir 10b straipsnį,

               —

               atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,

               —

               atsižvelgdamas į Teisės reikalų komiteto pranešimą (A8-0016/2016),

               A.

               kadangi Lenkijos Respublikos generalinis prokuroras perdavė Lenkijos generalinio kelių transporto inspektoriaus prašymą atšaukti Lenkijoje išrinkto Europos Parlamento nario Roberto Jarosławo Iwaszkiewicziaus imunitetą už padarytą pažeidimą pagal 1971 m. gegužės 20 d. Smulkių pažeidimų kodekso 92a straipsnį ir 1997 m. birželio 20 d. Kelių eismo taisyklių įstatymo 20 straipsnio 1 dalį;

               B.

               kadangi Protokolo Nr. 7 dėl Europos Sąjungos privilegijų ir imunitetų 9 straipsnyje nustatyta, kad Europos Parlamento nariai savo valstybės narės teritorijoje naudojasi imunitetais, kurie suteikiami tos valstybės narės parlamento nariams;

               C.

               kadangi pagal Lenkijos Respublikos Konstitucijos 105 straipsnio 2 dalį ir 108 straipsnį be Seimo ar Senato sutikimo atitinkamai Seimo ar Senato narys negali būti traukiamas baudžiamojon atsakomybėn;

               D.

               kadangi Europos Parlamentas privalo nuspręsti, ar atšaukti Roberto Jarosławo Iwaszkiewicziaus imunitetą, ar ne;

               E.

               kadangi Robert Jarosław Iwaszkiewicz kaltinamas greičio apribojimo nesilaikymu gyvenvietėje;

               F.

               kadangi veika, kurią, kaip įtariama, yra padaręs Robert Jarosław Iwaszkiewicz, nėra tiesiogiai ir akivaizdžiai susijusi su jo, kaip Europos Parlamento nario, pareigų vykdymu ir nėra Europos Parlamento nariui einant pareigas pareikšta nuomonė ar balsavimas, kaip numatyta Protokolo Nr. 7 dėl Europos Sąjungos privilegijų ir imunitetų 8 straipsnyje;

               G.

               kadangi šiuo atveju Parlamentas nerado jokių fumus persecutionis įrodymų, t. y. nesama pakankamai rimtų ir aiškių įtarimų, kad prašymas pateiktas siekiant pakenkti atitinkamo Parlamento nario politinei reputacijai;

               1.

               nusprendžia atšaukti Roberto Jarosławo Iwaszkiewicziaus imunitetą;

               2.

               paveda Pirmininkui nedelsiant perduoti šį sprendimą ir atsakingo komiteto pranešimą kompetentingai Lenkijos Respublikos institucijai ir Robertui Jarosławui Iwaszkiewicziui.

      (1)  1964 m. gegužės 12 d. Teisingumo Teismo sprendimas Wagner / Fohrmann ir Krier, 101/63, ECLI:EU:C:1964:28; 1986 m. liepos 10 d. Teisingumo Teismo sprendimas Wybot / Faure ir kt., 149/85, ECLI:EU:C:1986:310; 2008 m. spalio 15 d. Bendrojo Teismo sprendimas Mote / Parlamentas, T-345/05, ECLI:EU:T:2008:440; 2008 m. spalio 21 d. Teisingumo Teismo sprendimas Marra / De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch / Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch / Parlamentas, T-346/11 ir T-347/11, ECLI:EU:T:2013:23.


title: 2018 m. kovo 5 d. Tarybos sprendimas (BUSP) 2018/333, kuriuo iš dalies keičiamas Sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje

text:
6.3.2018

               LT

               Europos Sąjungos oficialusis leidinys

               L 63/48

         TARYBOS SPRENDIMAS (BUSP) 2018/333
   2018 m. kovo 5 d.
   kuriuo iš dalies keičiamas Sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. kovo 5 d. Taryba priėmė Sprendimą 2014/119/BUSP (1);

               (2)

               remiantis to sprendimo peržiūros rezultatais, iki 2019 m. kovo 6 d. turėtų būti pratęstas ribojamųjų priemonių taikymas, su dviem asmenimis susiję įrašai turėtų būti išbraukti, o su trimis asmenimis susiję motyvų pareiškimai turėtų būti atnaujinti;

               (3)

               todėl Sprendimas 2014/119/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2014/119/BUSP iš dalies keičiamas taip:

               1)

               5 straipsnio antra pastraipa pakeičiama taip:
               „Šis sprendimas taikomas iki 2019 m. kovo 6 d.“;

               2)

               priedas iš dalies keičiamas, kaip nustatyta šio sprendimo priede.

         2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2018 m. kovo 5 d.

            Tarybos vardu

            Pirmininkas

         N. DIMOV

      (1)  2014 m. kovo 5 d. Tarybos sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje (OL L 66, 2014 3 6, p. 26).

      PRIEDAS

                  I.

                  Iš Sprendimo 2014/119/BUSP priede pateikto sąrašo išbraukiami su toliau nurodytais asmenimis susiję įrašai:

                              4.

                              Olena Leonidivna Lukash

                              10.

                              Serhii Petrovych Kliuiev

                  II.

                  Su šiais į Sprendimo 2014/119/BUSP priedą įtrauktais asmenimis susiję įrašai pakeičiami taip:

                              Vardas, pavardė

                              Identifikuojamoji informacija

                              Motyvų pareiškimas

                              Įtraukimo į sąrašą data

                              7.

                              Oleksandr Viktorovych Yanukovych (Олександр Вiкторович Янукович)

                              Gimęs 1973 m. liepos 10 d. Jenakijeve (Donecko sritis), buvusio Prezidento sūnus, verslininkas

                              Asmuo, kurio atžvilgiu Ukrainos valdžios institucijos vykdo baudžiamąjį procesą dėl viešųjų lėšų ar turto pasisavinimo ir dėl bendrininkavimo atliekant tokius veiksmus.

                              2014 3 6

                              11.

                              Mykola Yanovych Azarov (Микола Янович Азаров),
                              Nikolai Yanovich Azarov (Николай Янович Азаров)

                              Gimęs 1947 m. gruodžio 17 d. Kalugoje (Rusija), iki 2014 m. sausio mėn.Ukrainos Ministras Pirmininkas

                              Asmuo, kurio atžvilgiu Ukrainos valdžios institucijos vykdo baudžiamąjį procesą dėl viešųjų lėšų ar turto pasisavinimo ir dėl bendrininkavimo atliekant tokius veiksmus.

                              2014 3 6

                              12.

                              Serhiy Vitalyovych Kurchenko (Сергiй Вiталiйович Курченко)

                              Gimęs 1985 m. rugsėjo 21 d. Charkove, verslininkas

                              Asmuo, kurio atžvilgiu Ukrainos valdžios institucijos vykdo baudžiamąjį procesą dėl viešųjų lėšų ar turto pasisavinimo ir dėl piktnaudžiavimo tarnyba siekiant gauti nepagrįstos naudos sau arba siekiant suteikti nepagrįstos naudos trečiajam asmeniui, taip padarant žalą Ukrainos viešosioms lėšoms ar turtui.

                              2014 3 6


title: 2018 m. kovo 8 d. Tarybos sprendimas dėl Europolo vykdomojo direktoriaus skyrimo

text:
9.4.2018

               LT

               Europos Sąjungos oficialusis leidinys

               C 122/1

         TARYBOS SPRENDIMAS
   2018 m. kovo 8 d.
   dėl Europolo vykdomojo direktoriaus skyrimo
   (2018/C 122/01)
   EUROPOS SĄJUNGOS TARYBA,
   atsižvelgdama į 2016 m. gegužės 11 d. Europos Parlamento ir Tarybos reglamentą (ES) 2016/794 dėl Europos Sąjungos teisėsaugos bendradarbiavimo agentūros (Europolo), kuriuo pakeičiami ir panaikinami Tarybos sprendimai 2009/371/TVR, 2009/934/TVR, 2009/935/TVR, 2009/936/TVR ir 2009/968/TVR (1), ypač į jo 54 straipsnį,
   veikdama kaip institucija, kuriai suteikti įgaliojimai skirti Europolo vykdomąjį direktorių ir vykdomojo direktoriaus pavaduotojus,
   kadangi:

               (1)

               pagal Reglamento (ES) 2016/794 73 straipsnio 1 dalį dabartinio Europolo vykdomojo direktoriaus kadencija buvo pratęsta iki 2018 m. gegužės 1 d. Todėl būtina paskirti naują Europolo vykdomąjį direktorių;

               (2)

               2017 m. gegužės 1 d. Europolo valdybos sprendimu nustatytos Europolo vykdomojo direktoriaus ir vykdomojo direktoriaus pavaduotojų atrankos, kadencijos pratęsimo ir atleidimo iš pareigų taisyklės;

               (3)

               pagal 2017 m. gegužės 1 d. Europolo valdybos sprendimo 3 straipsnio 1 dalies a punktą laikoma, kad ši darbo vieta yra laisva nuo 2017 m. liepos 30 d., likus devyniems mėnesiams iki esamo Europolo vykdomojo direktoriaus kadencijos pabaigos. 2017 m. gegužės 23 d.Europos Sąjungos oficialiajame leidinyje
                   (2) paskelbtas pranešimas apie laisvą Europolo vykdomojo direktoriaus vietą;

               (4)

               pagal Reglamento (ES) 2016/794 54 straipsnio 2 dalį galutinį kandidatų sąrašą sudarė valdybos įsteigtas atrankos komitetas (toliau – atrankos komitetas). 2017 m. rugsėjo 19 d. atrankos komitetas parengė tinkamai pagrįstą ataskaitą;

               (5)

               remdamasi atrankos komiteto ataskaita ir laikydamasi Reglamento (ES) 2016/794 ir 2017 m. gegužės 1 d. valdybos sprendimo, 2017 m. spalio 3 d. valdyba pateikė pagrįstą nuomonę dėl Europolo vykdomojo direktoriaus skyrimo, kurioje Tarybai pasiūlytas galutinis tinkamų kandidatų eiti šias pareigas sąrašas, į kurį įtraukti trys kandidatai;

               (6)

               2017 m. gruodžio 18 d. kita Europolo vykdomąja direktore Taryba atrinko Belgijos pilietę Catherine DE BOLLE, ir apie tai, kad ji atrinkta, Reglamento (ES) 2016/794 54 straipsnio 2 dalies ketvirtos pastraipos tikslais pranešė Europos Parlamento kompetentingam komitetui;

               (7)

               2018 m. sausio 29 d. atrinkta kandidatė dalyvavo Europos Parlamento Piliečių laisvių, teisingumo ir vidaus reikalų komiteto (toliau – LIBE komitetas) posėdyje, o 2018 m. kovo 1 d. LIBE komitetas pateikė nuomonę pagal Reglamento (ES) 2016/794 54 straipsnio 2 dalies ketvirtą pastraipą,

         PRIĖMĖ ŠĮ SPRENDIMĄ:
   1 straipsnis
   Laikotarpiui nuo 2018 m. gegužės 2 d. iki 2022 m. gegužės 1 d. Europolo vykdomąja direktore, suteikiant AD 15 lygį, skiriama Catherine DE BOLLE.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2018 m. kovo 8 d.

            Tarybos vardu

            Pirmininkas

         V. RADEV

      (1)  OL L 135, 2016 5 24, p. 53.

      (2)  OL C 162 A, 2017 5 23, p. 1.


title: 2018 m. birželio 26 d. Tarybos sprendimas (ES) 2018/952 dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Biudžeto eilutė 33 02 03 01 „Bendrovių teisė“) (Tekstas svarbus EEE.)

text:
5.7.2018

                  LT

                  Europos Sąjungos oficialusis leidinys

                  L 168/1

            TARYBOS SPRENDIMAS (ES) 2018/952
      2018 m. birželio 26 d.
      dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Biudžeto eilutė 33 02 03 01„Bendrovių teisė“)
      (Tekstas svarbus EEE)
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
      atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
      atsižvelgdama į Europos Komisijos pasiūlymą,
      kadangi:

                  (1)

                  Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

                  (2)

                  pagal EEE susitarimo 98 straipsnį EEE jungtinis komitetas gali nuspręsti, be kita ko, iš dalies pakeisti EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis (toliau – 31 protokolas);

                  (3)

                  EEE susitarimo 31 protokole išdėstytos bendradarbiavimo konkrečiose srityse, nesusijusiose su keturiomis laisvėmis, nuostatos;

                  (4)

                  tikslinga tęsti EEE susitarimo susitariančiųjų šalių bendradarbiavimą vykdant iš Sąjungos bendrojo biudžeto finansuojamą Sąjungos veiklą, susijusią su bendrovių teise;

                  (5)

                  todėl EEE susitarimo 31 protokolas turėtų būti iš dalies pakeistas, kad toks išplėstas bendradarbiavimas galėtų būti vykdomas nuo 2018 m. sausio 1 d.;

                  (6)

                  Sąjungos pozicija EEE jungtiniame komitete turėtų būti grindžiama pridedamu sprendimo projektu,

            PRIĖMĖ ŠĮ SPRENDIMĄ:
      1 straipsnis
      Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, pakeitimo, grindžiama prie šio sprendimo pridėtu EEE jungtinio komiteto sprendimo projektu.
      2 straipsnis
      Šis sprendimas įsigalioja jo priėmimo dieną.

         Priimta Liuksemburge 2018 m. birželio 26 d.

               Tarybos vardu

               Pirmininkė

            E. ZAHARIEVA

         (1)  OL L 305, 1994 11 30, p. 6.

         (2)  OL L 1, 1994 1 3, p. 3.

         PROJEKTAS
         EEE JUNGTINIO KOMITETO SPRENDIMAS Nr. …/2018
         … m. … … d.
         kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
         kadangi:

                     (1)

                     tikslinga tęsti EEE susitarimo susitariančiųjų šalių bendradarbiavimą, kad būtų įtraukta iš Sąjungos bendrojo biudžeto finansuojama Sąjungos veikla, susijusi su bendrovių teise;

                     (2)

                     todėl EEE susitarimo 31 protokolas turėtų būti iš dalies pakeistas, kad toks išplėstas bendradarbiavimas galėtų būti vykdomas nuo 2018 m. sausio 1 d.,

               PRIĖMĖ ŠĮ SPRENDIMĄ:
         1 straipsnis
         EEE susitarimo 31 protokolo 7 straipsnio 13 dalyje žodžiai „ir 2017 m.“ pakeičiami žodžiais „2017 m. ir 2018 m.“.
         2 straipsnis
         Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (*1).
         Jis taikomas nuo 2018 m. sausio 1 d.
         3 straipsnis
         Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

            Priimta Briuselyje

                  EEE jungtinio komiteto vardu

                  Pirmininkas

                  EEE jungtinio komiteto sekretoriai

            (*1)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2018 m. birželio 26 d. Tarybos sprendimas (ES) 2018/953 dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo 30 protokolo dėl konkrečių bendradarbiavimo statistikos srityje organizavimo nuostatų dalinio pakeitimo (Tekstas svarbus EEE.)

text:
5.7.2018

                  LT

                  Europos Sąjungos oficialusis leidinys

                  L 168/4

            TARYBOS SPRENDIMAS (ES) 2018/953
      2018 m. birželio 26 d.
      dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo 30 protokolo dėl konkrečių bendradarbiavimo statistikos srityje organizavimo nuostatų dalinio pakeitimo
      (Tekstas svarbus EEE)
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 338 straipsnio 1 dalį kartu su 218 straipsnio 9 dalimi,
      atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
      atsižvelgdama į Europos Komisijos pasiūlymą,
      kadangi:

                  (1)

                  Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

                  (2)

                  pagal EEE susitarimo 98 straipsnį EEE jungtinis komitetas gali nuspręsti, be kita ko, iš dalies pakeisti EEE susitarimo 30 protokolą dėl konkrečių bendradarbiavimo statistikos srityje organizavimo nuostatų (toliau - 30 protokolas);

                  (3)

                  siekiant užtikrinti nuolatinį bendradarbiavimą su EEE narėmis esančiomis ELPA valstybėmis, Europos Parlamento ir Tarybos reglamentas (ES) 2017/1951 (3) turėtų būti įtrauktas į EEE susitarimo 30 protokolą;

                  (4)

                  todėl EEE susitarimo 30 protokolas turėtų būti atitinkamai iš dalies pakeistas;

                  (5)

                  todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

            PRIĖMĖ ŠĮ SPRENDIMĄ:
      1 straipsnis
      Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo 30 protokolo dėl konkrečių bendradarbiavimo statistikos srityje organizavimo nuostatų, grindžiama prie šio sprendimo pridedamu EEE jungtinio komiteto sprendimo projektu.
      2 straipsnis
      Šis sprendimas įsigalioja jo priėmimo dieną.

         Priimta Liuksemburge 2018 m. birželio 26 d.

               Tarybos vardu

               Pirmininkė

            E. ZAHARIEVA

         (1)  OL L 305, 1994 11 30, p. 6.

         (2)  OL L 1, 1994 1 3, p. 3.

         (3)  2017 m. spalio 25 d. Europos Parlamento ir Tarybos reglamentas (ES) 2017/1951, kuriuo iš dalies keičiamas Reglamentas (ES) Nr. 99/2013 dėl 2013–2017 m. Europos statistikos programos, pratęsiant jos galiojimą iki 2020 m. (OL L 284, 2017 10 31, p. 1).

         PROJEKTAS
         EEE JUNGTINIO KOMITETO SPRENDIMAS Nr. …/2018
         … m. … … d.
         kuriuo iš dalies keičiamas EEE susitarimo 30 protokolas dėl konkrečių bendradarbiavimo statistikos srityje organizavimo nuostatų
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:

                     (1)

                     2018–2020 m. EEE statistikos programa turėtų būti grindžiama Europos Parlamento ir Tarybos reglamentu (ES) Nr. 99/2013 (1) su naujausiais pakeitimais, padarytais 2017 m. spalio 25 d. Europos Parlamento ir Tarybos reglamentu (ES) 2017/1951, kuriuo iš dalies keičiamas Reglamentas (ES) Nr. 99/2013 dėl 2013–2017 m. Europos statistikos programos, pratęsiant jos galiojimą iki 2020 m. (2), ir į ją turėtų būti įtraukti tie programos elementai, kurie būtini visiems reikiamiems Europos ekonominės erdvės ekonominiams, socialiniams ir aplinkos aspektams aprašyti ir stebėti;

                     (2)

                     Reglamentas (ES) 2017/1951 turėtų būti įtrauktas į EEE susitarimo 30 protokolą siekiant užtikrinti, kad bendradarbiavimas būtų pratęstas iki 2020 m.;

                     (3)

                     todėl EEE susitarimo 30 protokolas turėtų būti iš dalies pakeistas, kad toks išplėstas bendradarbiavimas galėtų būti vykdomas nuo 2018 m. sausio 1 d.,

               PRIĖMĖ ŠĮ SPRENDIMĄ:
         1 straipsnis
         EEE Susitarimo 30 protokolas iš dalies keičiamas taip:

                     1.

                     5 straipsnio pavadinime skaičius „2017“ pakeičiamas „2020“.

                     2.

                     5 straipsnio 1 dalis papildoma šia įtrauka:

                                 „—

                                    32017 R 1951: 2017 m. spalio 25 d. Europos Parlamento ir Tarybos reglamentas (ES) 2017/1951 (OL L 284, 2017 10 31, p. 1).“.

                     3.

                     5 straipsnio 2 dalyje skaičiai „2013–2017“ ir žodžiai „2017 m. gruodžio 31 d.“ pakeičiami skaičiais „2013–2020“ ir žodžiais „2020 m. gruodžio 31 d.“.

                     4.

                     5 straipsnio 3 dalyje skaičiai „2013–2017“ pakeičiami skaičiais „2013–2020“.

                     5.

                     5 straipsnio 4 dalies tekstas pakeičiamas taip:
                     „Pagal Susitarimo 82 straipsnio 1 dalies a punktą ir prie jo pridėtus finansinius reglamentus ELPA valstybių finansinis įnašas sudaro 75 proc. 2013 m. Europos Sąjungos biudžeto 29 02 05 (2013–2017 m. Europos statistikos programa) ir 29 01 04 05 (Statistinės informacijos politika. Administracinio valdymo išlaidos) eilutėse nurodytos sumos ir 75 proc. 2014–2020 m. Europos Sąjungos biudžeto 29 02 01 (Kokybiškos statistinės informacijos teikimas, naujų Europos statistikos rengimo metodų įgyvendinimas ir partnerystės Europos statistikos sistemoje stiprinimas) ir 29 01 04 01 (Europos statistikos programos rėmimo išlaidos) eilutėse nurodytos sumos.“.

               2 straipsnis
         Šis sprendimas įsigalioja […], jei pateikti visi pranešimai pagal EEE susitarimo 103 straipsnio 1 dalį (*1).
         Jis taikomas nuo 2018 m. sausio 1 d.
         3 straipsnis
         Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

            Priimta Briuselyje

                  EEE jungtinio komiteto vardu

                  Pirmininkas

                  EEE jungtinio komiteto sekretoriai

            (1)  OL L 39, 2013 2 9, p. 12.

            (2)  OL L 284, 2017 10 31, p. 1.

            (*1)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2018 m. liepos 11 d. Komisijos sprendimas (ES) 2018/993, kuriuo dėl pereinamojo laikotarpio trukmės iš dalies keičiami sprendimai (ES) 2017/1214, (ES) 2017/1215, (ES) 2017/1216, (ES) 2017/1218 ir (ES) 2017/1219 (pranešta dokumentu Nr. C(2018) 4312) (Tekstas svarbus EEE.)

text:
13.7.2018

               LT

               Europos Sąjungos oficialusis leidinys

               L 177/14

         KOMISIJOS SPRENDIMAS (ES) 2018/993
   2018 m. liepos 11 d.
   kuriuo dėl pereinamojo laikotarpio trukmės iš dalies keičiami sprendimai (ES) 2017/1214, (ES) 2017/1215, (ES) 2017/1216, (ES) 2017/1218 ir (ES) 2017/1219

         (pranešta dokumentu Nr. C(2018) 4312)

   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač į jo 8 straipsnio 2 dalį,
   pasikonsultavusi su Europos Sąjungos ekologinio ženklinimo valdyba,
   kadangi:

               (1)

               Komisijos sprendimas 2011/382/ES (2) buvo pakeistas Komisijos sprendimu (ES) 2017/1214 (3), kuriuo nustatyti rankomis plaunamų indų plovikliams taikytini peržiūrėti kriterijai ir reikalavimai. Kad gamintojams, kurių produktams remiantis Sprendime 2011/382/ES nustatytais kriterijais suteiktas rankomis plaunamų indų ploviklių ES ekologinis ženklas, būtų palikta pakankamai laiko pritaikyti savo produktus prie Sprendimo (ES) 2017/1214 reikalavimų, tame sprendime nustatytas pereinamasis laikotarpis. Tas 12 mėn. trukmės laikotarpis baigiasi 2018 m. birželio 22 d.;

               (2)

               Komisijos sprendimas 2012/720/ES (4) buvo pakeistas Komisijos sprendimu (ES) 2017/1215 (5), kuriuo nustatyti pramoninėse ir įstaigų indaplovėse naudojamiems plovikliams taikytini peržiūrėti kriterijai ir reikalavimai. Kad gamintojams, kurių produktams remiantis Sprendime 2012/720/ES nustatytais kriterijais suteiktas pramoninėse ir įstaigų indaplovėse naudojamų ploviklių ES ekologinis ženklas, būtų palikta pakankamai laiko pritaikyti savo produktus prie Sprendimo (ES) 2017/1215 reikalavimų, tame sprendime nustatytas pereinamasis laikotarpis. Tas 12 mėn. trukmės laikotarpis baigiasi 2018 m. birželio 22 d.;

               (3)

               Komisijos sprendimas 2011/263/ES (6) buvo pakeistas Komisijos sprendimu (ES) 2017/1216 (7), kuriuo nustatyti indaplovėse naudojamiems plovikliams taikytini peržiūrėti kriterijai ir reikalavimai. Kad gamintojams, kurių produktams remiantis Sprendime 2011/263/ES nustatytais kriterijais suteiktas indaplovėse naudojamų ploviklių ES ekologinis ženklas, būtų palikta pakankamai laiko pritaikyti savo produktus prie Sprendimo (ES) 2017/1216 reikalavimų, tame sprendime nustatytas pereinamasis laikotarpis. Tas 12 mėn. trukmės laikotarpis baigiasi 2018 m. birželio 22 d.;

               (4)

               Komisijos sprendimas 2011/264/ES (8) buvo pakeistas Komisijos sprendimu (ES) 2017/1218 (9), kuriuo nustatyti skalbinių plovikliams taikytini peržiūrėti kriterijai ir reikalavimai. Kad gamintojams, kurių produktams remiantis Sprendime 2011/264/ES nustatytais kriterijais suteiktas skalbinių ploviklių ES ekologinis ženklas, būtų palikta pakankamai laiko pritaikyti savo produktus prie Sprendimo (ES) 2017/1218 reikalavimų, tame sprendime nustatytas pereinamasis laikotarpis. Tas 12 mėn. trukmės laikotarpis baigiasi 2018 m. birželio 22 d.;

               (5)

               Komisijos sprendimas 2012/721/ES (10) buvo pakeistas Komisijos sprendimu (ES) 2017/1219 (11), kuriuo nustatyti pramonėje ir įstaigose naudojamiems skalbinių plovikliams taikytini peržiūrėti kriterijai ir reikalavimai. Kad gamintojams, kurių produktams remiantis Sprendime 2012/721/ES nustatytais kriterijais suteiktas pramonėje ir įstaigose naudojamų skalbinių ploviklių ES ekologinis ženklas, būtų palikta pakankamai laiko pritaikyti savo produktus prie Sprendimo (ES) 2017/1219 reikalavimų, tame sprendime nustatytas pereinamasis laikotarpis. Tas 12 mėn. trukmės laikotarpis baigiasi 2018 m. birželio 22 d.;

               (6)

               keletas nacionalinių įstaigų, suteikiančių ES ekologinį ženklą, informavo Komisiją, kad dėl didelio paraiškų atnaujinti sutartis, kuriomis suteikiamas ES ekologinis ženklas, skaičiaus tuos pereinamuosius laikotarpius reikia pratęsti šešiais mėnesiais. Atlikusi vertinimą Komisija patvirtino, kad pereinamuosius laikotarpius reikia pratęsti šešiais mėnesiais;

               (7)

               todėl sprendimai (ES) 2017/1214, (ES) 2017/1215, (ES) 2017/1216, (ES) 2017/1218 ir (ES) 2017/1219 turėtų būti atitinkamai iš dalies pakeisti;

               (8)

               šiame sprendime numatytos priemonės atitinka pagal Reglamento (EB) Nr. 66/2010 16 straipsnį įsteigto komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Sprendimo (ES) 2017/1214 7 straipsnio 3 dalis pakeičiama taip:

      „3.   Pagal Sprendime 2011/382/ES nustatytus kriterijus suteiktos ES ekologinio ženklo licencijos gali būti naudojamos iki 2018 m. gruodžio 22 d.“

   2 straipsnis
   Sprendimo (ES) 2017/1215 7 straipsnio 3 dalis pakeičiama taip:

      „3.   Pagal Sprendime 2012/720/ES nustatytus kriterijus suteiktos ES ekologinio ženklo licencijos gali būti naudojamos iki 2018 m. gruodžio 26 d.“

   3 straipsnis
   Sprendimo (ES) 2017/1216 7 straipsnio 3 dalis pakeičiama taip:

      „3.   Pagal Sprendime 2011/263/ES nustatytus kriterijus suteiktos ES ekologinio ženklo licencijos gali būti naudojamos iki 2018 m. gruodžio 26 d.“

   4 straipsnis
   Sprendimo (ES) 2017/1218 7 straipsnio 3 dalis pakeičiama taip:

      „3.   Pagal Sprendime 2011/264/ES nustatytus kriterijus suteiktos ES ekologinio ženklo licencijos gali būti naudojamos iki 2018 m. gruodžio 26 d.“

   5 straipsnis
   Sprendimo (ES) 2017/1219 7 straipsnio 3 dalis pakeičiama taip:

      „3.   Pagal Sprendime 2012/721/ES nustatytus kriterijus suteiktos ES ekologinio ženklo licencijos gali būti naudojamos iki 2018 m. gruodžio 26 d.“

   6 straipsnis
   Šis sprendimas skirtas valstybėms narėms.

      Priimta Briuselyje 2018 m. liepos 11 d.

            Komisijos vardu

         Karmenu VELLA

            Komisijos narys

      (1)  OL L 27, 2010 1 30, p. 1.

      (2)  2011 m. birželio 24 d. Komisijos sprendimas 2011/382/ES dėl ekologinių kriterijų, kuriais remiantis rankomis plaunamų indų plovikliams suteikiamas ES ekologinis ženklas, nustatymo (OL L 169, 2011 6 29, p. 40).

      (3)  2017 m. birželio 23 d. Komisijos sprendimas (ES) 2017/1214 dėl ES ekologinio ženklo suteikimo rankomis plaunamų indų plovikliams kriterijų nustatymo (OL L 180, 2017 7 12, p. 1).

      (4)  2012 m. lapkričio 14 d. Komisijos sprendimas 2012/720/ES dėl ES ekologinio ženklo suteikimo pramoninėse ir įstaigų automatinėse indaplovėse naudojamiems plovikliams ekologinių kriterijų nustatymo (OL L 326, 2012 11 24, p. 25).

      (5)  2017 m. birželio 23 d. Komisijos sprendimas (ES) 2017/1215 dėl ES ekologinio ženklo suteikimo pramoninėse ir įstaigų indaplovėse naudojamiems plovikliams kriterijų nustatymo (OL L 180, 2017 7 12, p. 16).

      (6)  2011 m. balandžio 28 d. Komisijos sprendimas 2011/263/ES dėl ekologinių kriterijų, kuriais remiantis indaplovėse naudojamiems plovikliams suteikiamas ES ekologinis ženklas, nustatymo (OL L 111, 2011 4 30, p. 22).

      (7)  2017 m. birželio 23 d. Komisijos sprendimas (ES) 2017/1216 dėl ES ekologinio ženklo suteikimo indaplovėse naudojamiems plovikliams kriterijų nustatymo (OL L 180, 2017 7 12, p. 31).

      (8)  2011 m. balandžio 28 d. Komisijos sprendimas 2011/264/ES dėl ekologinių kriterijų, kuriais remiantis skalbinių plovikliams suteikiamas ES ekologinis ženklas, nustatymo (OL L 111, 2011 4 30, p. 34).

      (9)  2017 m. birželio 23 d. Komisijos sprendimas (ES) 2017/1218 dėl ES ekologinio ženklo suteikimo skalbinių plovikliams kriterijų nustatymo (OL L 180, 2017 7 12, p. 63).

      (10)  2012 m. lapkričio 14 d. Komisijos sprendimas 2012/721/ES dėl ES ekologinio ženklo suteikimo pramonėje ir įstaigose naudojamiems skalbikliams ekologinių kriterijų nustatymo (OL L 326, 2012 11 24, p. 38).

      (11)  2017 m. birželio 23 d. Komisijos sprendimas (ES) 2017/1219 dėl ES ekologinio ženklo suteikimo pramonėje ir įstaigose naudojamiems skalbinių plovikliams kriterijų nustatymo (OL L 180, 2017 7 12, p. 79).


title: 2018 m. liepos 3 d. Politinio ir saugumo komiteto sprendimas (BUSP) 2018/1004, kuriuo pratęsiami Europos Sąjungos pasienio pagalbos misijos Rafos perėjimo punktui (EU BAM Rafah) vadovo įgaliojimai (EU BAM Rafah/1/2018)

text:
17.7.2018

               LT

               Europos Sąjungos oficialusis leidinys

               L 180/22

         POLITINIO IR SAUGUMO KOMITETO SPRENDIMAS (BUSP) 2018/1004
   2018 m. liepos 3 d.
   kuriuo pratęsiami Europos Sąjungos pasienio pagalbos misijos Rafos perėjimo punktui (EU BAM Rafah) vadovo įgaliojimai (EU BAM Rafah/1/2018)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2005 m. lapkričio 25 d. Tarybos bendruosius veiksmus 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo (1), ypač į jų 10 straipsnio 1 dalį,
   atsižvelgdamas į Sąjungos vyriausiosios įgaliotinės užsienio reikalams ir saugumo politikai pasiūlymą,
   kadangi:

               (1)

               pagal Bendrųjų veiksmų 2005/889/BUSP 10 straipsnio 1 dalį Politinis ir saugumo komitetas (PSK) yra įgaliotas pagal Sutarties 38 straipsnį priimti atitinkamus sprendimus dėl Europos Sąjungos pasienio pagalbos misijos Rafos perėjimo punktui (EU BAM Rafah) politinės kontrolės ir strateginio vadovavimo jai, įskaitant sprendimą paskirti misijos vadovą;

               (2)

               2017 m. gruodžio 8 d. PSK priėmė Sprendimą (BUSP) 2017/2430 (2), kuriuo Günther FREISLEBEN paskirtas EU BAM Rafah misijos vadovu laikotarpiui nuo 2017 m. gruodžio 4 d. iki 2018 m. birželio 30 d.;

               (3)

               2018 m. birželio 29 d. Taryba priėmė Sprendimą (BUSP) 2018/943 (3), kuriuo EU BAM Rafah įgaliojimai pratęsiami nuo 2018 m. liepos 1 d. iki 2019 m. birželio 30 d.;

               (4)

               Sąjungos vyriausioji įgaliotinė užsienio reikalams ir saugumo politikai pasiūlė pratęsti EU BAM Rafah misijos vadovo Günther FREISLEBEN įgaliojimus laikotarpiui nuo 2018 m. liepos 1 d. iki 2019 m. birželio 30 d.;

               (5)

               šis sprendimas turėtų būti taikomas nuo 2018 m. liepos 1 d.,

         PRIĖMĖ ŠĮ SPRENDIMĄ:
   1 straipsnis
   EU BAM Rafah misijos vadovo Günther FREISLEBEN įgaliojimai pratęsiami laikotarpiui nuo 2018 m. liepos 1 d. iki 2019 m. birželio 30 d.
   2 straipsnis
   Šis sprendimas įsigalioja jo priėmimo dieną. Jis taikomas nuo 2018 m. liepos 1 d.

      Priimta Briuselyje 2018 m. liepos 3 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 327, 2005 12 14, p. 28.

      (2)  2017 m. gruodžio 8 d. Politinio ir saugumo komiteto sprendimas (BUSP) 2017/2430 dėl Europos Sąjungos pasienio pagalbos misijos Rafos perėjimo punktui (EU BAM Rafah) vadovo skyrimo (EU BAM Rafah/2/2017) (OL L 344, 2017 12 23, p. 9).

      (3)  2018 m. birželio 29 d. Tarybos sprendimas (BUSP) 2018/943, kuriuo iš dalies keičiami Bendrieji veiksmai 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo (OL L 166, 2018 7 3, p. 19).


title: 2018 m. liepos 3 d. Politinio ir saugumo komiteto sprendimas (BUSP) 2018/1005, kuriuo pratęsiamas Europos Sąjungos policijos misijos Palestinos teritorijose (EUPOL COPPS) vadovo įgaliojimų terminas (EUPOL COPPS/1/2018)

text:
17.7.2018

               LT

               Europos Sąjungos oficialusis leidinys

               L 180/23

         POLITINIO IR SAUGUMO KOMITETO SPRENDIMAS (BUSP) 2018/1005
   2018 m. liepos 3 d.
   kuriuo pratęsiamas Europos Sąjungos policijos misijos Palestinos teritorijose (EUPOL COPPS) vadovo įgaliojimų terminas (EUPOL COPPS/1/2018)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2013 m. liepos 3 d. Tarybos sprendimą 2013/354/BUSP dėl Europos Sąjungos policijos misijos Palestinos teritorijose (EUPOL COPPS) (1), ypač į jo 9 straipsnio 1 dalį,
   kadangi:

               (1)

               pagal Sprendimo 2013/354/BUSP 9 straipsnio 1 dalį Politinis ir saugumo komitetas (PSK) yra įgaliotas pagal Sutarties 38 straipsnį priimti atitinkamus sprendimus Europos Sąjungos policijos misijos Palestinos teritorijose (EUPOL COPPS) politinės kontrolės vykdymo ir strateginio vadovavimo jai tikslu, be kita ko, sprendimą paskirti misijos vadovą;

               (2)

               2017 m. rugsėjo 28 d. PSK priėmė Sprendimą EUPOL COPPS/1/2017 (2), kuriuo Kauko AALTOMAA skiriamas EUPOL COPPS misijos vadovu nuo 2017 m. spalio 1 d. iki 2018 m. birželio 30 d.;

               (3)

               2018 m. birželio 29 d. Taryba priėmė Sprendimą (BUSP) 2018/942 (3), kuriuo EUPOL COPPS įgaliojimų terminas pratęsiamas nuo 2018 m. liepos 1 d. iki 2019 m. birželio 30 d.;

               (4)

               Sąjungos vyriausiasis įgaliotinis užsienio reikalams ir saugumo politikai pasiūlė pratęsti EUPOL COPPS misijos vadovo Kauko AALTOMAA įgaliojimų terminą nuo 2018 m. liepos 1 d. iki 2019 m. birželio 30 d.;

               (5)

               šis sprendimas turėtų būti taikomas nuo 2018 m. liepos 1 d.,

         PRIĖMĖ ŠĮ SPRENDIMĄ:
   1 straipsnis
   EUPOL COPPS misijos vadovo Kauko AALTOMAA įgaliojimų terminas pratęsiamas nuo 2018 m. liepos 1 d. iki 2019 m. birželio 30 d.
   2 straipsnis
   Šis sprendimas įsigalioja jo priėmimo dieną. Jis taikomas nuo 2018 m. liepos 1 d.

      Priimta Briuselyje 2018 m. liepos 3 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 185, 2013 7 4, p. 12.

      (2)  2017 m. rugsėjo 28 d. Politinio ir saugumo komiteto sprendimas (BUSP) 2017/1802 dėl Europos Sąjungos policijos misijos Palestinos teritorijose (EUPOL COPPS) vadovo skyrimo (EUPOL COPPS/1/2017) (OL L 259, 2017 10 7, p. 20).

      (3)  2018 m. birželio 29 d. Tarybos sprendimas (BUSP) 2018/942, kuriuo iš dalies keičiamas Tarybos sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS) (OL L 166, 2018 7 3, p. 17).


title: 2018 m. rugpjūčio 23 d. Politinio ir saugumo komiteto sprendimas (BUSP) 2018/1219 dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED operacija SOPHIA) ES pajėgų vado skyrimo, kuriuo panaikinamas Sprendimas (BUSP) 2017/2432 (EUNAVFOR MED/1/2018)

text:
7.9.2018

                  LT

                  Europos Sąjungos oficialusis leidinys

                  L 226/5

         POLITINIO IR SAUGUMO KOMITETO SPRENDIMAS (BUSP) 2018/1219
         2018 m. rugpjūčio 23 d.
         dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED operacija SOPHIA) ES pajėgų vado skyrimo, kuriuo panaikinamas Sprendimas (BUSP) 2017/2432 (EUNAVFOR MED/1/2018)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnį,
         atsižvelgdamas į 2015 m. gegužės 18 d. Tarybos sprendimą (BUSP) 2015/778 dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED operacija SOPHIA) (1), ypač į jo 6 straipsnį,
         kadangi:

                     (1)

                     pagal Sprendimo (BUSP) 2015/778 6 straipsnio 1 dalį Taryba įgaliojo Politinį ir saugumo komitetą (PSK) priimti sprendimus dėl EUNAVFOR MED operacijos SOPHIA ES pajėgų vado (toliau – ES pajėgų vadas) skyrimo;

                     (2)

                     2017 m. gruodžio 13 d. PSK priėmė Sprendimą (BUSP) 2017/2432 (2), kuriuo ES pajėgų vadu paskirtas kontradmirolas (LH) Alberto MAFFEIS;

                     (3)

                     ES operacijų vadas rekomendavo naujuoju ES pajėgų vadu nuo 2018 m. rugsėjo 13 d. paskirti kontradmirolą (LH) Stefano TURCHETTO, pakeisiantį kontradmirolą (LH) Alberto MAFFEIS;

                     (4)

                     2018 m. liepos 16 d. ES karinis komitetas pritarė tai rekomendacijai;

                     (5)

                     turėtų būti priimtas sprendimas dėl kontradmirolo (LH) Stefano TURCHETTO skyrimo ir Sprendimas (BUSP) 2017/2432 turėtų būti panaikintas;

                     (6)

                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja, rengiant ir įgyvendinant su gynyba susijusius Europos Sąjungos sprendimus bei veiksmus,

               PRIĖMĖ ŠĮ SPRENDIMĄ:

            1 straipsnis
            Kontradmirolas (LH) Stefano TURCHETTO skiriamas Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED operacija SPOPHIA) ES pajėgų vadu nuo 2018 m. rugsėjo 13 d.

            2 straipsnis
            Sprendimas (BUSP) 2017/2432 panaikinamas.

            3 straipsnis
            Šis sprendimas įsigalioja 2018 m. rugsėjo 13 d.

            Priimta Briuselyje 2018 m. rugpjūčio 23 d.

                  Politinio ir saugumo komiteto vardu

                  Pirmininkas

               W. STEVENS

            (1)  OL L 122, 2015 5 19, p. 31.

            (2)  2017 m. gruodžio 13 d. Politinio ir saugumo komiteto sprendimas (BUSP) 2017/2432 dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED operacija SOPHIA) ES pajėgų vado skyrimo, kuriuo panaikinamas Sprendimas (BUSP) 2017/1534 (EUNAVFOR MED/3/2017) (OL L 344, 2017 12 23, p. 20).


title: 2018 m. rugsėjo 6 d. Komisijos sprendimas, kuriuo likusiam dabartinių įgaliojimų laikotarpiui skiriamas nuolatinis komisijos, nurodytos Europos Parlamento ir Tarybos Reglamento (ES, Euratomas) 2018/1046 (Finansinio reglamento) 143 straipsnyje, aukšto lygio nepriklausomas pirmininkas ir pirmininko pavaduotojas

text:
7.9.2018

                  LT

                  Europos Sąjungos oficialusis leidinys

                  C 315/3

         KOMISIJOS SPRENDIMAS
         2018 m. rugsėjo 6 d.
         kuriuo likusiam dabartinių įgaliojimų laikotarpiui skiriamas nuolatinis komisijos, nurodytos Europos Parlamento ir Tarybos Reglamento (ES, Euratomas) 2018/1046 (Finansinio reglamento) 143 straipsnyje, aukšto lygio nepriklausomas pirmininkas ir pirmininko pavaduotojas
         (2018/C 315/04)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (1), ypač į jo 143 straipsnio 3 dalį,
         kadangi:

                     (1)

                     komisija yra ankstyvojo nustatymo ir draudimo dalyvauti procedūroje sistemos (EDES, toliau – EDES komisija) pagrindas. Ši tarpinstitucinė komisija buvo įsteigta 2016 m. ir jos užduotis – visų pirma (arba, be kita ko) teikti rekomendacijas visų institucijų ir įstaigų leidimus suteikiančių pareigūnų prašymu dėl administracinių sankcijų skyrimo (galimybės gauti Sąjungos fondų lėšų panaikinimo ir (arba) finansinių nuobaudų skyrimo) nepatikimiems ekonominės veiklos vykdytojams;

                     (2)

                     po viešo kvietimo pareikšti susidomėjimą ir atrankos, kurią vykdė trijų Komisijos generalinių direktorių komisija, 2016 m. liepos 5 d. kolegija (PV (2016) 2176) nusprendė pirmininku ir pirmininko pavaduotoja penkerių metų kadencijai, kuri baigiasi 2021 m. liepos 4 d., atitinkamai paskirti buvusį juriskonsultą ir Europos Parlamento Teisės tarnybos generalinį direktorių Christianą PENNERĄ ir buvusią Europos Sąjungos tarnautojų teismo teisėją Marią Isabel ROFES i PUJOL;

                     (3)

                     2018 m. birželio 20 d. kolegija taip pat nusprendė Komisijos specializuotos finansinių pažeidimų komisijos, nurodytos panaikinto Europos Parlamento ir Tarybos reglamento (ES, Euratomas) Nr. 966/2012 (2) 73 straipsnio 6 dalyje, (toliau – ISIF komisija) pirmininku ir pirmininko pavaduotoja dvejų metų laikotarpiui atitinkamai paskirti Ch. PENNERĄ ir M. I. ROFES i PUJOL. Komisijos ISIF komisija atlieka patariamąjį vaidmenį nustatant darbuotojų padarytus finansinius pažeidimus ir jų pasekmes. Kitose Sąjungos institucijose taip pat įsteigtos specializuotos finansinių pažeidimų komisijos;

                     (4)

                     naujausias Finansinis reglamentas įsigaliojo 2018 m. rugpjūčio 2 d. ir juo panaikinamos visos ISIF komisijos, o jų įgaliojimai perduodami EDES komisijai. Tačiau šis ISIF komisijų kompetencijų perdavimas EDES komisijai bus taikomas administracinių asignavimų naudojimui tik nuo 2019 m. sausio 1 d.;

                     (5)

                     būtina užtikrinti, kad pirmininko paskyrimas ir įgaliojimai, susiję su darbuotojų finansinių pažeidimų tyrimais, visiškai atitiktų Finansinio reglamento reikalavimus dėl jo nepriklausomumo ir jo įgaliojimų trukmei bei atrankos procedūrai nustatytų sąlygų. Tai turėtų būti taikoma ir pirmininko pavaduotojui;

                     (6)

                     visų pirma siekiant užtikrinti nepriklausomumą ir sąžiningumą per penkerių metų kadenciją einant atitinkamai EDES komisijos pirmininko ir pirmininko pavaduotojo pareigas, Christianą PENNERĄ ir Marią Isabel ROFES i PUJOL taip pat reikėtų atitinkamai paskirti sujungtos komisijos pirmininku ir pirmininko pavaduotoja likusiam jų dabartinių įgaliojimų laikotarpiui. Be to, tą padaryti būtina atsižvelgiant į tai, kad EDES komisijos pirmininko įgaliojimai nepratęsiami. Todėl svarbu pabrėžti, kad procedūra, kurios laikytasi 2016 m. paskiriant Ch. PENNERĄ ir M. I. ROFES i PUJOL atitinkamai EDES komisijos pirmininku ir pirmininko pavaduotoja, atitinka visus naujojo Finansinio reglamento reikalavimus dėl sujungtos komisijos pirmininko ir pirmininko pavaduotojo skyrimo;

                     (7)

                     siekiant užtikrinti ekonominės veiklos vykdytojų, taip pat Sąjungos institucijų, įstaigų, Europos tarnybų ir agentūrų darbuotojų skaidrumą ir tinkamą informavimą, šie paskyrimai turėtų būti skelbiami ir apie juos turėtų būti pranešta kitoms Sąjungos institucijoms, Sąjungos įstaigoms, Europos tarnyboms ir agentūroms,

               NUSPRENDĖ:

            1 straipsnis
            Paskyrimai
            Kaip nusprendė kolegija 2016 m. liepos 5 d. (PV (2016) 2176), Christianas PENNERA ir Maria Isabel ROFES i PUJOL atitinkamai skiriami Finansinio reglamento 143 straipsnyje nurodytos komisijos pirmininku ir pirmininko pavaduotoja likusiam penkerių metų kadencijos laikotarpiui.

            2 straipsnis
            Sutartys specialiųjų patarėjų funkcijai atlikti
            Kaip nustatyta Finansinio reglamento 143 straipsnio 3 dalyje, administraciniu požiūriu Christianas PENNERA ir Maria Isabel ROFES i PUJOL yra laikomi Komisijos nario G. OETTINGERIO specialiaisiais patarėjais pagal 2007 m. gruodžio 19 d. specialiesiems patarėjams taikomas taisykles C(2007) 6655 su pakeitimais, padarytais 2014 m. vasario 6 d. Komisijos sprendimu C(2014) 541.

                        1.

                        Siekiant užtikrinti Christiano PENNEROS ir Marios Isabel ROFES i PUJOL nepriklausomumą ir jų įgaliojimų trukmę, jų sutartys specialiųjų patarėjų funkcijai atlikti bus atnaujintos iki jų kadencijos pabaigos. Ch. PENNEROS darbo sutartis apima 70 darbo dienų ir 35 komandiruočių dienas, o M. I. ROFES i PUJOL darbo sutartis apima 60 darbo dienų ir 35 komandiruočių dienas. Darbo dienų skaičius gali būti keičiamas administraciniais sprendimais ir sprendimais dėl biudžeto. Ch. PENNERA ir M. I. ROFES i PUJOL gaus užmokestį, kuris apskaičiuojamas atsižvelgiant į bazinį Europos Sąjungos AD 16 lygio 1 pakopos pareigūno darbo užmokestį, už kiekvieną darbo dieną.

                        2.

                        Ch. PENNEROS ir M. I. ROFES i PUJOLOS sutartys, kaip atitinkamai Komisijos specializuotos finansinių pažeidimų komisijos, nurodytos panaikinto Reglamento (ES, Euratomas) Nr. 966/2012 73 straipsnio 6 dalyje, pirmininko ir pirmininko pavaduotojos sutartys, nutraukiamos 2018 m. gruodžio 31 d.

                        3.

                        Komisijos narys G. OETTINGERIS, atsižvelgęs į tai, ar yra pakankamai lėšų, turi teisę iš dalies keisti sutartis specialiųjų patarėjų funkcijai atlikti, jei yra tinkamai pagrįstų poreikių.

                        4.

                        Žmogiškųjų išteklių generalinis direktorius yra įgaliotas įgyvendinti šį sprendimą pasirašydamas sutartis institucijos, turinčios teisę sudaryti darbo sutartis, vardu.

            3 straipsnis
            Paskelbimas ir pranešimas
            Žmogiškųjų išteklių generaliniam direktoratui nurodyta paskelbti šiuos paskyrimus Oficialiojo leidinio C serijoje ir pranešti apie juos kitoms Sąjungos institucijoms, Sąjungos įstaigoms, Europos tarnyboms ir agentūroms.

            Priimta Briuselyje 2018 m. rugsėjo 6 d.

                  Komisijos vardu

               Günther OETTINGER

                  Komisijos narys

            (1)  OL L 193, 2018 7 30, p. 1.

            (2)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1).


title: 2018 m. rugsėjo 19 d. Komisijos sprendimas (ES) 2018/1304 dėl pasiūlytos piliečių iniciatyvos „Eat ORIGINal! Unmask your food“ (pranešta dokumentu Nr. C(2018) 6054)

text:
28.9.2018

                  LT

                  Europos Sąjungos oficialusis leidinys

                  L 244/107

         KOMISIJOS SPRENDIMAS (ES) 2018/1304
         2018 m. rugsėjo 19 d.
         dėl pasiūlytos piliečių iniciatyvos „Eat ORIGINal! Unmask your food“

               (pranešta dokumentu Nr. C(2018) 6054)

         (Tekstas autentiškas tik anglų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. vasario 16 d. Europos Parlamento ir Tarybos reglamentą (ES) Nr. 211/2011 dėl piliečių iniciatyvos (1), ypač į jo 4 straipsnį,
         kadangi:

                     (1)

                     pasiūlytos piliečių iniciatyvos „Eat ORIGINal! Unmask your food“ („Valgyk tai, kas TIKRA! Iššifruok maisto kilmę“) dalykas yra toks: „Raginame Europos Komisiją įvesti privalomą visų maisto produktų kilmės deklaravimą, kad būtų užkirstas kelias sukčiavimui, saugoma visuomenės sveikata ir užtikrinama vartotojų teisė į informaciją.“;

                     (2)

                     pasiūlytos piliečių iniciatyvos tikslai įvardyti taip: „1. Nustatyti prievolę visus perdirbtus ir neperdirbtus ES platinamus maisto produktus (nedarant išimties registruotiems prekių ženklams ir geografinėms nuorodoms) ženklinti nurodant kilmės šalį. 2. Nustatyti, kad etiketėje būtų privaloma nurodyti perdirbtų maisto produktų pirminių sudedamųjų dalių kilmę, jei ji skiriasi nuo galutinio produkto kilmės. 3. Didinti etikečių nuoseklumą, be kita ko, derinti informaciją apie gamybos ir perdirbimo metodus, kad būtų užtikrinamas skaidrumas visoje maisto grandinėje.“;

                     (3)

                     Europos Sąjungos sutartimi (toliau – ES sutartis) sustiprinama Sąjungos pilietybė ir dar labiau sutvirtinamas demokratinis Sąjungos veikimas, nes joje nustatyta, inter alia, kad kiekvienam piliečiui turi būti suteikta teisė dalyvauti demokratiniame Sąjungos gyvenime teikiant Europos piliečių iniciatyvą;

                     (4)

                     todėl procedūros ir sąlygos, kurias reikia taikyti siekiant įgyvendinti piliečių iniciatyvą, turėtų būti aiškios, paprastos, lengvos taikyti ir turėtų atitikti piliečių iniciatyvos pobūdį, kad būtų skatinamas piliečių dalyvavimas, o Sąjunga taptų prieinamesnė;

                     (5)

                     remiantis Sutarties dėl Europos Sąjungos veikimo (SESV) 114 straipsniu, gali būti priimtas Sutartims įgyvendinti reikalingas Sąjungos teisės aktas, kad būtų suderintos valstybių narių įstatymų ir kitų teisės aktų nuostatos, skirtos vidaus rinkai sukurti ir jos veikimui užtikrinti;

                     (6)

                     dėl tų priežasčių nėra taip, kad pasiūlyta piliečių iniciatyva akivaizdžiai nepatektų į Komisijos įgaliojimus pateikti pasiūlymą dėl Sutartims įgyvendinti reikalingo Sąjungos teisės akto;

                     (7)

                     be to, pagal reglamento 3 straipsnio 2 dalį sudarytas piliečių komitetas ir paskirti kontaktiniai asmenys, o pasiūlyta piliečių iniciatyva nėra aiškiai siekiama piktnaudžiauti, ji nėra lengvabūdiška ar nepagrįsta ir ji akivaizdžiai neprieštarauja Sąjungos vertybėms, nustatytoms ES sutarties 2 straipsnyje;

                     (8)

                     todėl pasiūlyta piliečių iniciatyva „Valgyk tai, kas TIKRA! Iššifruok maisto kilmę“ turėtų būti užregistruota,

               PRIĖMĖ ŠĮ SPRENDIMĄ:

            1 straipsnis
            Užregistruojama pasiūlyta piliečių iniciatyva „Eat ORIGINal! Unmask your food“.

            2 straipsnis
            Šis sprendimas įsigalioja 2018 m. spalio 2 d.

            3 straipsnis
            Šis sprendimas skirtas pasiūlytos piliečių iniciatyvos „Eat ORIGINal! Unmask your food“ organizatoriams (piliečių komiteto nariams), kuriems kaip kontaktiniai asmenys atstovauja Roberto Moncalvo ir Christiane Foulier Lambert.

            Priimta Briuselyje 2018 m. rugsėjo 19 d.

                  Komisijos vardu

               Frans TIMMERMANS

                  Pirmasis pirmininko pavaduotojas

            (1)  OL L 65, 2011 3 11, p. 1.